&larr Victor Matfield en suur druiwe
Sensuur in sig &rarr
4 antwoorde op Op die boek af
Douwleen het gesê op Februarie 15, 2012
Crito, ek het hengse groot agting vir jou menings en erken sommer pront dat ek eintlik doodbang is vir jou vlymskerp oë wat niks mis nie. Dit vat dus (leeuinne)moed vir my om hier te kom antwoord.
Maar ek moet opkom vir Celesté Fritze want sy is reg, daar het ongelukkig ‘n paar tipografiese foute in Bloedwater se eerste druk ingesluip. Die boek is nou in tweede druk en dit is sover ek weet, reggestel.
Wat resensies betref, hou ek in gedagte dat dit die mening van een resensent is en dat smaak verskil. Celesté Fritze het my egter verstom met die mate waarin sy byna alles ondervang wat ek met die teks probeer doen het.
Dankie aan jou en die resensente vir jul bemoeienis met hierdie betrokke produk uit my pen. En ‘n mega dankie aan Rapport se boekeredakteur vir twee resensies op een dag.
HeavyHenry het gesê op Februarie 15, 2012
Ek het hieroor geval.
Jy mag dit geniet. Of nie.
crito het gesê op Februarie 18, 2012
@ Douwleen: Niks voor bang te wees nie! Ek wonder of ons dieselfde dinge in gedagte het wanneer ons oor tipografie praat. Ek het die heel eerste uitgawe van die boek geneem, en die lesse wat ek jare gelede by Jurgen Fomm geleer het, daarop toegepas. Geen hoerjongens nie (kort teks op boonste reël van bladsye); geen weduwees nie (kort, enkelwoorde in laaste reëls van paragrawe). Ek het die hele boek verskeie kere deurgegaan en kon geen wit riviere in paragrawe sien nie (daardie sigbare tipgrafiese slote wat weens swak justering binne-in paragrawe ontstaan). Die bladraam en -spieël is konsekwent toegepas en daar was geen wisseling van die geut weens swak bindwerk nie. Voorts het die tipograaf ‘n baie sterk keuse t.o.v. die font gemaak, en haar toepassing van die dalende hoofletter en die ruimte daaromheen is, wat my betref, foutloos.
Watse foute is met die tweede uitgawe reggestel? Ek sal graag wil weet, en as daar was, graag sake regstel met Celeste Fritze.
Celesté Fritze het gesê op Julie 21, 2015
Praat van mosterd na die maal. In my agterkop het ek al ‘n paar maal geantwoord, maar sowaar nog nie sover gekom om hier op Crito se antwoord te kom reageer nie. Die lewe gebeur en mens raak elders betrokke, dis my enigste verweer. Crito is heeltemal reg dat met “tipografie” bladuitleg en drukwerk bedoel word; en niks skort daarmee in Bloedwater nie. In die betrokke resensie moes ek liewer na die paar spel- en proefleesfoute verwys het en “tipografie” se betekenis nie so onverskillig uitgebrei het nie. Dit spyt my, Douwleen!